
REGULAMENT din 21 noiembrie 1997 privind agrementul tehnic pentru produse, procedee si echipamente noi în constructii
Forma sintetică la data 10-mar-2011. Acest act a fost creat utilizând tehnologia SintAct®-Acte Sintetice. SintAct® şi tehnologia Acte Sintetice sunt mărci înregistrate ale Wolters Kluwer.

(la data 10-dec-1997 actul a fost aprobat de Hotarirea 766/1997 )


CAPITOLUL I: Prevederi generale

Art. 1
Agrementul tehnic este aprecierea tehnica favorabila, concretizata într-un document scris, asupra aptitudinii de utilizare, în conformitate cu cerintele legii calitatii în constructii, a unor noi produse, procedee sau echipamente, denumite în continuare produse, pentru care nu exista si nu pot fi înca elaborate standarde nationale sau alte reglementari tehnice oficiale sau pentru care exista astfel de standarde si reglementari, dar produsele nu se încadreaza în cerintele acestora, diferenta influentând una dintre cerintele prevazute la art. 5 din Legea nr. 10/1995 privind calitatea în constructii.

(la data 11-iul-2002 Art. 1 din capitolul I modificat de Art. I, subpunctul I.., punctul 1. din Hotarirea 675/2002 )

Art. 2
Prezentul regulament stabileste cadrul norma-tiv general, principalele elemente de continut, metodologice si de organizare privind agrementul tehnic.

Art. 3
Existenta agrementului tehnic, elaborat conform prevederilor prezentului regulament, constituie o conditie obligatorie pentru furnizarea si utilizarea produselor noi pentru constructii.
Produsele care provin din tari dezvoltate industrial si au la baza reglementari tehnice sau agremente tehnice nationale vor fi tratate corespunzator în cadrul actiunii de elaborare a agrementelor tehnice, prin luarea în considerare a prevederilor din documentele respective, cu adaptarile impuse de conditiile seismice, climatice sau de alta natura din tara noastra.

Art. 4
Agrementele tehnice se elibereaza de organismele abilitate, stabilite prin prezentul regulament, la solicitarea fabricantilor sau a furnizorilor împuterniciti de acestia, la care se pot asocia si agenti economici executanti de lucrari de constructii.
Agrementele tehnice se elibereaza numai pentru produse bine definite sub aspectul alcatuirii, formei si caracteristicilor si ale caror realizare si punere în opera pot fi asigurate de catre fabricanti si executanti în conditii de garantare a mentinerii în timp a caracteristicilor respective, daca utilizarea si modul de punere în opera sunt conforme cu cele precizate de solicitanti si cuprinse în agrementul tehnic.
Prin produse pentru constructii se întelege produsele încorporate în constructii (inclusiv instalatiile aferente acestora), dar nu si cele încorporate în instalatii si echipamente tehnologice de productie.

Art. 5
Nu pot forma obiectul unor agremente tehnice simple descrieri sau chiar documentatii tehnice de conceptie - proiecte - ale unor produse, fara a fi însotite de rezultate si dovezi obiective ale realizarii fizice, încercarii si experimentarii lor, care sa demonstreze îndeplinirea cerintelor specificate.

Art. 6
Elaboratorii agrementelor tehnice raspund de exactitatea datelor înscrise în agrementul tehnic si de încercarile sau testele care au stat la baza acestor date. Agrementele tehnice nu îi absolva pe furnizori si/sau pe utilizatori de responsabilitatile ce le revin conform reglementarilor legale în vigoare.

(la data 11-iul-2002 Art. 6 din capitolul I modificat de Art. I, subpunctul I.., punctul 2. din Hotarirea 675/2002 )

Art. 7
Produsele pentru care s-au eliberat agremente tehnice sunt supuse si activitatii de certificare de conformitate, conform reglementarilor în vigoare, sistemul de certificare fiind precizat explicit în agrementul tehnic.

Art. 8
Agrementele tehnice se acorda pe o perioada de valabilitate limitata, de regula pâna la 5 ani, în functie de natura si de gradul de noutate al produselor respective, în conformitate cu regulile de procedura stabilite.

Art. 9
Prevederile prezentului regulament se aplica, dupa caz, tuturor agentilor economici care fabrica, furnizeaza sau comercializeaza noi produse pentru constructii, provenite din productia interna sau din import, precum si investitorilor, proiectantilor, executantilor, proprietarilor si utilizatorilor constructiilor la care se prevede folosirea produselor respective.
Pentru recunoasterea, în tarile membre ale Uniunii Europene de Agrement Tehnic în constructii, a agrementelor tehnice românesti, acestea trebuie sa fie eliberate în conditiile precizate de acest organism european.

Art. 10
Definitiile principalilor termeni utilizati în textul regulamentului sunt conforme cu cele din Glosarul de termeni privind sistemul calitatii în constructii.

CAPITOLUL II: Elemente principale de continut ale agrementului tehnic

Art. 11
La elaborarea agrementelor tehnice se au în vedere urmatoarele obiective principale:

a)fundamentarea agrementului tehnic prin:
- analizarea documentelor de referinta ale produselor, sub aspectul definirii caracteristicilor acestora, precum si al stabilirii modului si a conditiilor de utilizare necesare satisfacerii cerintelor pentru domeniul prevazut:
- aprecierea, pe baza cunoasterii stiintifice si practice - examinari, calcule, experimentari de laborator si in situ - a aptitudinii la utilizare si a durabilitatii produselor respective.
b)furnizarea, prin documentele agrementului tehnic, a unei opinii autorizate si a unor informatii pertinente si corecte asupra modului de fabricare, de punere în opera si de utilizare, precum si asupra comportarii previzibile îexploatare a noilor produse folosite la constructiile realizate cu acestea, care sa permita persoanelor juridice si persoanelor fizice implicate sa ia decizii si sa-si asume responsabilitati în deplina cunostinta de cauza, pentru alegerea si utilizarea produselor respective;
c)evaluarea fabricantilor în ceea ce priveste dotarea, experienta acestora si organizarea controlului pe fluxul de fabricatie, ca premise pentru garantarea calitatii si constantei caracteristicilor cerute pentru produsele livrate;
d)asigurarea obiectivitatii si neutralitatii în acordarea agrementului tehnic, printr-o apreciere echilibrata, tinându-se seama de interesele tuturor partilor implicate;
e)promovarea progresului tehnic în constructii, în conditiile respectarii cerintelor de performanta pentru constructiile în care se folosesc produsele ce formeaza obiectul agrementului tehnic.

Art. 12
Documentele agrementului tehnic sunt:

a)Agrementul tehnic propriu-zis, care cuprinde trei parti:
- definirea succinta a produsului - descriere si identificare;
- agrementul tehnic - domeniile de utilizare acceptate; aprecieri asupra produsului; conditii privind conceptia, fabricarea si punerea în opera; conditii privind asigurarea calitatii; concluzii, durata de valabilitate;
- remarci complementare ale grupei specializate.

b)Dosarul tehnic, care cuprinde:
- documentatia de referinta privind produsul, inclusiv piese desenate, întocmita de solicitant si verificata de elaborator;
- documentele privind rezultatele activitatilor de apreciere a produsului: buletine de încercari, rapoarte privind experimentarile;
- documente privind evaluarea unitatii producatoare, daca este cazul;
- extrase din procesul-verbal al sedintei de deliberare a grupei specializate.
c)Anexe, dupa caz.

Art. 13
La elaborarea agrementelor tehnice se va avea în vedere modul în care fabricarea si punerea în opera a produselor respective conditioneaza calitatea lucrarilor, astfel:
a)daca un produs este fabricat în mai multe unitati de productie ale aceleiasi firme, se elibereaza un singur agrement tehnic acelei firme, ca titular, urmând ca gradul de extindere a evaluarii prevazute la art. 11 lit. c) sa fie stabilit de grupa specializata, dupa caz;
b)daca punerea în opera a produsului sau conditiile legate de o anumita lucrare conditioneaza calitatea lucrarilor si, deci, trebuie sa faca obiectul agrementului tehnic, titulari vor fi atât fabricantul sau furnizorul împuternicit de acesta, cât si executantul, cu precizarea lucrarii la care se utilizeaza produsul, daca este cazul, fiind necesara extinderea agrementului tehnic pentru un alt executant sau, dupa caz, pentru o alta lucrare;
c)daca punerea în opera a produsului se face cu mijloace traditionale, care nu fac obiectul agrementului tehnic, executantul nu este implicat în agrementul tehnic, titularul având libertatea de a impune conditii acestuia.

CAPITOLUL III: Elemente metodologice si de organizare privind agrementul tehnic în constructii

Art. 14
Activitatea privind agrementul tehnic în constructii este condusa de Comisia de agrement tehnic în constructii, înfiintata pe baza prevederilor prezentului regulament, si se desfasoara în cadrul grupelor specializate ale acestei comisii si al organismelor de agrement tehnic, atestate în acest scop.

Art. 15
Activitatea privind agrementul tehnic în constructii se desfasoara în conformitate cu prevederile prezentului regulament si ale documentelor interne specifice privind:
a)organizarea si functionarea Comisiei de agrement tehnic în constructii si a grupelor specializate;
b)instrumentarea solicitarilor de agrement tehnic si procedurile de elaborare si acordare a agrementelor tehnice sau de schimbare a statutului acestora;
c)atestarea organismelor de agrement tehnic si a grupelor specializate.

Art. 16
Comisia de agrement tehnic în constructii este alcatuita din reprezentanti ai tuturor partilor interesate, având componenta, numarul si modul de reprezentare stabilite în anexa la prezentul regulament.

Art. 17
Grupele specializate, înfiintate prin decizia Comisiei de agrement tehnic în constructii, ca formatiuni ale acesteia, se organizeaza pe domenii de specialitate corespunzatoare unor familii de produse.
 (2)Grupele specializate sunt alcatuite din specialisti din domeniul de specialitate aferent. Aceste grupe functioneaza în cadrul organismelor de agrement tehnic, care sunt unitati de cercetare-proiectare sau alte unitati cu profil similar, atestate de Comisia Nationala de Agrement Tehnic în Constructii, pentru domeniile de specialitate corespunzatoare profilului grupelor specializate respective.

(la data 11-iul-2002 Art. 17 din capitolul III modificat de Art. I, subpunctul I.., punctul 3. din Hotarirea 675/2002 )

Art. 18
Grupele specializate realizeaza activitatile legate de elaborarea agrementelor tehnice conform prevederilor mentionate la art. 11, precum si supravegherea privind mentinerea calitatii produselor respective si urmarirea comportarii în exploatare a acestora.

Art. 19
Agrementele tehnice se elaboreaza pe baza procedurilor si a ghidurilor pentru agremente tehnice, avizate de grupele specializate, pe domenii, si aprobate de Comisia de agrement tehnic în constructii.
Ghidurile pentru agremente tehnice si alte documente normative în domeniu, elaborate în cadrul Uniunii Europene, vor putea fi folosite numai cu conditia adaptarii la situatiile specifice din România, mai ales în ceea ce priveste protectia antiseismica si conditiile climatice.

Art. 20
Încercarile necesare pentru elaborarea agrementelor tehnice se stabilesc de grupele specializate care instrumenteaza solicitarile de agrement tehnic si se efectueaza în laboratoare autorizate sau acreditate conform prevederilor legale.
În unele cazuri justificate, aprecierea aptitudinii pentru utilizare poate fi conditionata de realizarea prealabila a unei lucrari experimentale, în conditiile stabilite de grupa specializata si precizate în avizul tehnic de experimentare elaborat de aceasta.
(3)Lucrarea experimentala se poate executa de catre solicitantul agrementului tehnic în baza unui aviz tehnic de experimentare (ATEx) care precizeaza obiectivele urmarite în cadrul experimentarii, conditiile de remediere a eventualelor neconformitati aparute în timpul executiei si modul de utilizare a lucrarii dupa perioada de experimentare. Avizul tehnic de experimentare va avea termen de valabilitate de 1-2 ani si se refera la realizarea unei singure lucrari experimentale.

(la data 11-iul-2002 Art. 20 din capitolul III completat de Art. I, subpunctul I.., punctul 4. din Hotarirea 675/2002 )

Art. 21
Grupa specializata poate efectua, dupa caz, inspectii la producator, cu acordul acestuia, pentru a constata conditiile de fabricatie a produselor care fac obiectul solicitarii de agrement tehnic.

Art. 22

(1)Dupa acordarea agrementelor tehnice, în perioada de valabilitate, în statutul acestora pot interveni urmatoarele schimbari:
a)prelungirea valabilitatii, care trebuie ceruta de detinator cu cel putin 3 luni înainte de expirarea perioadei de valabilitate;
b)modificarea agrementului tehnic, la initiativa detinatorului - determinata de modificarile aduse produsului, tehnologiei de fabricatie, domeniului de utilizare - sau a grupei specializate care l-a elaborat, ca urmare a constatarii unor neconformitati;
c)extinderea agrementului tehnic, care reprezinta nominalizarea si a unui alt titular sau a altui domeniu, cu acordul titularului, pentru un produs pentru care s-a elaborat un agrement tehnic;
d)suspendarea agrementului tehnic, la initiativa grupei specializate sau la propunerea altor factori implicati, cu avizul grupei specializate si cu aprobarea Comisiei de agrement tehnic în constructii, în cazul în care se constata nerespectarea caracteristicilor, a conditiilor de fabricatie si de utilizare sau comportarea necorespunzatoare în exploatare a produselor. Suspendarea se notifica în scris detinatorului, care poate supune Comisiei de agrement tehnic în constructii, dupa eliminarea cauzelor de suspendare, într-un interval de timp rezonabil, o cerere de reexaminare a cazului, care sa conduca la revizuirea agrementului tehnic respectiv;
e)retragerea agrementului tehnic, la initiativa grupei specializate, în cazul în care, cu ocazia revizuirii sau reexaminarii dupa suspendare, se constata situatii care conduc la aceasta decizie. Retragerea se supune aprobarii Comisiei de agrement tehnic în constructii.
(2)Lucrarile la care s-au utilizat produse având agrementul tehnic suspendat sau retras ulterior punerii în opera vor fi analizate de proiectant, care va decide mentinerea lor sau schimbarea solutiei.

(la data 11-iul-2002 Art. 22 din capitolul III modificat de Art. I, subpunctul I.., punctul 5. din Hotarirea 675/2002 )

Art. 23
Detinatorul agrementului tehnic si grupa specializata care l-a elaborat vor urmari comportarea în exploatare a produsului respectiv pentru a putea fundamenta propunerea de a reglementa ca traditional produsul în cauza sau de a prelungi ori de a schimba statutul acelui agrement tehnic.

CAPITOLUL IV: Obligatii si raspunderi

Art. 24
 (1)Comisia Nationala de Agrement Tehnic în Constructii îsi desfasoara activitatea sub coordonarea Ministerului Lucrarilor Publice, Transporturilor si Locuintei si are urmatoarele atributii si obligatii:

(la data 11-iul-2002 Art. 24 din capitolul IV modificat de Art. I, subpunctul I.., punctul 6. din Hotarirea 675/2002 )
a)înfiintarea grupelor specializate si atestarea organismelor de agrement tehnic;
b)stabilirea strategiei generale privind agrementul tehnic în constructii;
c)elaborarea si aprobarea documentelor interne specifice, prevazute la art. 15, si publicarea celor privind instrumentarea solicitarilor de agrement tehnic;
d)aprobarea ghidurilor pentru agremente tehnice, în urma avizarii acestora în grupele specializate pe domenii;
e)asigurarea colaborarii cu Institutul Român de Standardizare pe linia elaborarii standardelor pentru produsele confirmate sub aspectul aptitudinii la utilizare în perioada de valabilitate a agrementelor tehnice;
f)evaluarea periodica a activitatii în raport cu strategia stabilita si cu evolutia pe plan european si luarea de masuri în consecinta;
g)pastrarea secretului profesional asupra informatiilor legate de agrementele tehnice;
h)publicarea listei grupelor specializate, a organismelor de agrement tehnic, a agrementelor tehnice, precum si a documentelor prevazute la lit. b) si d);
i)reprezentarea nationala în relatiile cu organisme de profil din strainatate.
j)aprobarea agrementelor tehnice elaborate de organismele de agrement tehnic prin avizul tehnic;
k)documentele elaborate de Comisia Nationala de Agrement Tehnic în Constructii în exercitarea obligatiilor prevazute la lit. a)-d), f), i) si j) sunt supuse aprobarii conducerii Ministerului Lucrarilor Publice, Transporturilor si Locuintei.

(la data 11-iul-2002 Art. 24, litera I. din capitolul IV completat de Art. I, subpunctul I.., punctul 7. din Hotarirea 675/2002 )

Art. 25
Cheltuielile privind exercitarea atributiilor Comisiei de agrement tehnic în constructii se suporta, conform prevederilor art. 40 din Legea nr. 10/1995, din fondurile pentru controlul statului.

Art. 26
Fabricantii si furnizorii, împuterniciti de acestia, de produse care intra sub incidenta acestui regulament, au urmatoarele obligatii si raspunderi:
a)sa solicite Comisiei de agrement tehnic în constructii elaborarea agrementului tehnic pentru produse noi, în conditiile prezentului regulament;
b)sa furnizeze grupelor specializate care elaboreaza agrementele tehnice toate datele si informatiile necesare privind produsele respective;

c)sa faciliteze si sa asigure grupelor specializate si organismelor de agrement tehnic conditiile pentru desfasurarea tuturor activitatilor necesare în elaborarea agrementului tehnic, între care:
- examinarea si evaluarea unitatilor de productie sub aspectul dotarii, al stapânirii proceselor de fabricatie, precum si al asigurarii calitatii produselor;
- efectuarea verificarilor si încercarilor sau, dupa caz, a lucrarilor experimentale, conform prevederilor art. 20;
- efectuarea urmaririi comportarii în exploatare pe durata de valabilitate;
d)sa raspunda solidar cu executantii lucrarilor, conform legii, pentru viciile ascunse cauzate de calitatea necorespunzatoare a produselor furnizate, puse în lucrare, cu respectarea conditiilor stabilite de fabricanti sau furnizori;
e)sa suporte cheltuielile generate de elaborarea agrementelor tehnice, în conformitate cu prevederile legale.

Art. 27
Investitorii, proiectantii, executantii de lucrari de constructii, proprietarii si utilizatorii au, dupa caz, obligatia de a prevedea în proiecte si de a utiliza produsele care intra sub incidenta prezentului regulament, numai daca acestea au agremente tehnice valabile si în conformitate cu prevederile din acestea.

Art. 28
Organismele de agrement tehnic atestate au urmatoarele obligatii si raspunderi:
a)sa îndeplineasca în permanenta criteriile organizatorice, tehnice si deontologice pe baza carora au fost atestate, în conformitate cu documentele si cu procedurile aplicabile;
b)sa asigure functionarea grupelor specializate si sa realizeze activitatile legate de elaborarea agrementelor tehnice si de urmarire a comportarii produselor în exploatare, pe baza de contracte încheiate cu solicitantii acestora.

Art. 29
Grupele specializate au urmatoarele obligatii si raspunderi:
a)sa îndeplineasca în permanenta criteriile organizatorice, tehnice si deontologice avute în vedere la înfiintare;
b)sa asigure colaborarea specialistilor sau a unor unitati specializate pentru rezolvarea competenta a activitatilor de elaborare a agrementelor tehnice;
c)sa participe la actiunile de evaluare privind produsele pentru care au elaborat agremente tehnice.

CAPITOLUL V: Dispozitii finale

Art. 30
Urmarirea aplicarii si controlul respectarii prevederilor prezentului regulament la fabricantii si furnizorii mentionati la art. 26 se efectueaza de catre Ministerul Lucrarilor Publice si Amenajarii Teritoriului, prin Inspectia de stat în constructii, lucrari publice, urbanism si amenajarea teritoriului.

Art. 31
Nerespectarea prevederilor prezentului regulament atrage raspunderi si sanctiuni contraventionale sau penale, dupa caz, conform legilor în vigoare.

Art. 32
Agrementul tehnic nu acorda titularului dreptul exclusiv de producere ori de comercializare a produsului pentru care a fost eliberat.

Art. 33
Referirea la un agrement tehnic în corespondenta comerciala, în anunturi publicitare sau în contracte va mentiona numarul si data aprobarii lui.
Reproducerea agrementului tehnic nu se va face decât integral.

ANEXA: COMPONENTA Comisiei Nationale de Agrement Tehnic în Constructii

1.Comisia Nationala de Agrement Tehnic în Constructii se compune din:
a)presedinte;
b)vicepresedinte;
c)secretar;

d)membri:
- 3 reprezentanti ai Ministerului Lucrarilor Publice, Transporturilor si Locuintei;
- 1 reprezentant al Inspectoratului de Stat în Constructii;
- 2 reprezentanti ai Ministerului Industriei si Resurselor;
- 1 reprezentant al Ministerului Apelor si Protectiei Mediului;
- 1 reprezentant al Ministerului Educatiei si Cercetarii;
- 1 reprezentant al Asociatiei de Standardizare din România;
- 1 reprezentant al Agentiei Nationale pentru Protectia Consumatorilor;
- 1 reprezentant al Inspectoratului General pentru Situatii de Urgenta;
- 1 reprezentant al Institutului de Sanatate Publica Bucuresti;
- 1 reprezentant al institutelor de învatamânt superior;
- 7 reprezentanti ai organismelor de agrement tehnic atestate;
- 2 reprezentanti ai asociatiei patronale si profesionale în constructii;
- 6 reprezentanti ai producatorilor de materiale de constructii, executantilor si ai proiectantilor de constructii.
2.Presedintele, vicepresedintele, secretarul si membrii comisiei sunt numiti prin ordin al ministrului lucrarilor publice, transporturilor si locuintei.
3.Secretariatul tehnic al Comisiei Nationale de Agrement Tehnic în Constructii este asigurat de Ministerul Lucrarilor Publice, Transporturilor si Locuintei si este format din 3 membri numiti prin ordin al ministrului lucrarilor publice, transporturilor si locuintei.

(la data 11-iul-2002 anexa 1 inlocuit de Art. I, subpunctul I.., punctul 8. din Hotarirea 675/2002 )
-****-
Publicata în Monitorul Oficial cu numarul 352 din data de 10 decembrie 1997

